অসম বিধান সভাৰ মজিয়াত আজি ৰাজ্যৰ বিত্ত মন্ত্ৰী হিমন্ত বিশ্ব শৰ্মাই ২০১৮ চনলৈ সংশোধিত হোৱা 'শিক্ষকৰ সেৱাৰ অসম শিক্ষা প্ৰাদেশীকৰণ আৰু শৈক্ষিক প্ৰতিষ্ঠানৰ পুনৰ গঠন,২০১৭' আইনৰ অধীনত ৰাজ্যৰ মুঠ ৫,৬৫১ খন শিক্ষানুষ্ঠান প্ৰাদেশীকৰণ কৰা হ'ব বুলি ঘোষণা কৰে।
এই প্ৰাদেশীকৰণ প্ৰক্ৰিয়াৰ বাবে চৰকাৰে বাজেটত ৩৭২ কোটি টকা ব্যয় নিৰ্দ্ধাৰণ কৰে।
এই শিক্ষানুষ্ঠান সমূহ প্ৰাদেশীকৰণৰ দ্বাৰা ৰাজ্যৰ শিক্ষানুষ্ঠানসমূহত কৰ্মৰত মুঠ ২০,২৮৮ গৰাকী শিক্ষকৰ চাকৰি নিয়মীয়াকৰণ কৰা হ'ব।
বিত্ত মন্ত্ৰী গৰাকীয়ে কৰা ঘোষণা অনুসৰি ৰাজ্যত ৩২ খন মহাবিদ্যালয়, ৩৫৮ খন হাইস্কুল, ১৫৪ খন জুনিয়ৰ কলেজ, ১১৪ খন হায়াৰ ছেকেণ্ডাৰী স্কুল, ২২৯৮ খন এম ই স্কুল আৰু ২৬৯৫ খন প্ৰাথমিক বিদ্যালয় প্ৰাদেশীকৰণ কৰা হ'ব।
বিধানসভাত মন্ত্ৰী হিমন্ত বিশ্ব শৰ্মাই ইয়াৰ বাবে ৰাজ্য চৰকাৰে অতিৰিক্ত ব্যয় কৰিব লাগিব বুলি উল্লেখ কৰি ৰাজ্যৰ জনসাধাৰণৰ মংগলৰ বাবে তেওঁলোকে সদায় কাম কৰি যোৱাৰ হকে প্ৰস্তু বুলি কয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
